סיכום שנה 2021 – החצי הכחול

|  |  |
| --- | --- |
| **נושא** | **פעולות ותפוקות** |
| **קידום שמורות וגנים לאומיים במסגרת פרויקט משותף עם רט"ג** | 1. סייענו בעדכון תכנית לשמורת ים אבטח בדגש מתווה לקידום שוניות מלאכותיות לדיג מחוץ לשמורה.
2. קיימנו סדנה לוועדה המחוזית בנושא שמורת ים פולג.
3. הוכנה חוברת מעוצבת לגן לאומי ים קיסריה[[1]](#footnote-1).
4. קידמנו את תפיסת "ים בטוח"[[2]](#footnote-2) לשטחים מוגנים בטוחים למשתמשי הים, בעזרת השקת מסמך חדש בנושא, והטמעת עקרונות "ים בטוח" בתכנית גן לאומי ים קיסריה.
5. השרה להגנת הסביבה הכריזה בעקבות פעילותנו על כוונתה לקדם שמורת טבע בהפרעת פלמחים.
6. הותנע פרויקט בהובלתנו לקידום תכנית אב לשמורות במים הכלכליים.
 |
| **דיג ומינים מוגנים** | 1. הגשנו עתירה בדרישה לחייב את המדינה לאכוף ביעילות את איסור דיג מכמורת בקרבת צנרת גז כדי למנוע אסון אקולוגי + התקנת מכשירי איכון לוויניים על ספינות המכמורת. מקודמת הצעת חוק שכתבנו בנושא ע"י ח"כ רם בן ברק.
2. בעקבות עתירות שהגשנו וקמפיין ציבורי, השרה להגנת הסביבה הכריזה על דקר אלכסנדרוני[[3]](#footnote-3) כערך טבע מוגן + הגנה חלקית וזמנית על דקר הסלעים.
3. כתבנו והפצנו מסמך סקירה, ניתוח והמלצות לקידום השמירה על הכרישים בחדרה[[4]](#footnote-4), תוך מניעת נזק לאדם ושמירה על בטיחות המשתמשים.
4. עתרנו לבית המשפט בנושא היתרי הדיג שפקיד הדיג התיר בעונת הרבייה. העתירות נדחו אך עוגנו עקרונות היסוד של ממשק הדיג והן שמירה על משאב הדגה ועל ערכי טבע.
 |
| **פעילות ציבורית**  | 1. קיימנו ערב ציבורי במסגרת יום האוקיאנוסים - הקרנת הסרט seaspiracy והרצאות בנושא שמירת טבע ימית, בהשתתפות למעלה מ-130 איש.
2. קיימנו וובינרים בנושא הים העמוק והצורך בשימור הפרעת פלמחים, ובנושא "ים בטוח".
3. יזמנו והובלנו וובינר בנושא שמירת טבע במסגרת הוועדה הבינמשרדית למרחב הימי, בשיתוף רט"ג.
4. פעילות שוטפת מתבצעת כל הזמן במסגרת רשתות חברתיות (למעלה מ-31,000 עוקבים בדף הפייסבוק), הרצאות לקהלי יעד, ניוזלטרים, ועוד. בין השאר, פורסמו כתבות רבות באמצעי התקשורת, לרבות טורי דעה, כתבות תקשורתיות, ואף כתבת טלביזיה על אירוע הסרת רשת רפאים בשמורת אכזיב.
5. במסגרת מוקד sea watch, דווחו 327 דיווחים בים התיכון ובאילת[[5]](#footnote-5), על ידי 220 מדווחים שונים. בעקבות הדיווח, 6 אירועי דיג לא חוקי קיבלו מענה אכיפתי ע"י פקחי רט"ג, 6 קינים של צבי ים הועתקו ע"י פקחי רט"ג לאתרים מוגנים, ו-3 שחפים במצוקה פונו לקבלת טיפול, 7 מפגעי פסולת כבדה פונו ו-5 רשתות רפאים הוסרו מהים.
 |

1. <https://bit.ly/3660YX8> [↑](#footnote-ref-1)
2. <https://bit.ly/3LC5Y6b> [↑](#footnote-ref-2)
3. <https://bit.ly/3sK1vFP> [↑](#footnote-ref-3)
4. <https://bit.ly/3L2jMXu> [↑](#footnote-ref-4)
5. <https://bit.ly/3JsluzN> [↑](#footnote-ref-5)